
Številka: 	478-40/2021/18(00932-13)
Datum: 	17. 9. 2026



Republika Slovenija, Ministrstvo za notranje zadeve in javno upravo, Štefanova ulica 2, 1501 Ljubljana (v nadaljevanju tudi: MNZJU) v skladu z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja


NAMERO

o sklenitvi neposredne pogodbe za oddajo nepremičnine v brezplačno uporabo


1. Osnovni podatki:
Postopek oddaje nepremičnine v brezplačno uporabo se vodi na podlagi 52., 68. in 69. člena ZSPDSLS-1 in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), kot faza: pogajanja z zainteresiranimi ponudniki za sklenitev neposredne pogodbe.

Lastnik nepremičnine je Republika Slovenija, upravljavec pa Ministrstvo za notranje zadeve in javno upravo. 

2. Predmet oddaje v brezplačno uporabo:
[bookmark: _Hlk240444436][bookmark: _Hlk240287762][bookmark: _Hlk240287805]Predmet oddaje v brezplačno uporabo je parcela 2589 1538, v izmeri 472 m2, s stavbo 2589-9, v izmeri 81 m2, na naslovu Spodnje Škofije 258, 6281 Škofije (v nadaljevanju: nepremičnina). 

[bookmark: _Hlk240375834]Zemljiškoknjižno stanje nepremičnine je urejeno. Stavba 2589-9 po dejanski rabi predstavlja poslovni prostor javne uprave. Stavba ima energetsko izkaznico št. 2021-605-316-84821, z datumom veljavnosti: 23. 2. 2031 in komentarjem »prostori se ne ogrevajo, v stavbi ni vgrajene kurilne naprave«.

Nepremičnina se oddaja v brezplačno uporabo v stanju, v kakršnem je na dan prevzema v posest.

Uporabnik je dolžan plačevati obratovalne stroške, stroške manjših vzdrževalnih del, stroške zavarovanja in druge stroške, ki jih z uporabo nepremičnine povzroča uporabnik. Uporabnik bo te stroške plačeval na podlagi izdanih računov neposredno dobaviteljem oziroma na podlagi refundacijskega zahtevka MNZJU.

3. Čas trajanja oddaje v brezplačno uporabo:
Nepremičnina se oddaja v brezplačno uporabo za določen čas petih (5) let. Pogodba lahko preneha kadarkoli po sporazumu pogodbenih strank oz. z odpovedjo. Odpovedni rok je trideset dni.
4. Pogoji oddaje v brezplačno uporabo:
Nepremičnina se na podlagi prve alineje prvega odstavka 68. člena ZSPDSLS-1 oddaja v brezplačno uporabo osebi javnega prava za opravljanje javnih nalog.

V kolikor bo v roku prispelo več popolnih izjav o interesu, bo pogodba o oddaji v brezplačno uporabo sklenjena s tisto osebo javnega prava, katere izjava o interesu je prva prispela na naslov MNZJU.

5. Cena:
Nepremičnina se oddaja v brezplačno uporabo.

6. Rok za prejem izjave o interesu:
Rok za prejem izjave o interesu je petek, 9. 10. 2026 do 12:00 ure. Šteje se, da je izjava o interesu pravočasna, če na naslov Ministrstva za notranje zadeve in javno upravo, Štefanova ulica 2, 1501 Ljubljana prispe pred iztekom roka za prejem. Izjavo o interesu se lahko pošlje preko dostavne službe ali osebno dostavi (prinese) na navedeni naslov do roka za prejem.

Izjave o interesu, ki bodo prispele po izteku roka iz prejšnjega odstavka, bodo izločene iz postopka.

7. Oblika in pogoji za podajo izjave o interesu:
Osebe javnega prava priložijo:
1. Izpolnjen in podpisan Obrazec št. 1, ki je priloga te objave. 
2. Dokazilo o izpolnjevanju pogojev iz 4. točke te objave.

Osebe javnega prava pošljejo izjavo o interesu v zaprti kuverti, na kateri mora biti poleg naziva in naslova MNZJU navedeno tudi: 

Na sprednji strani kuverte:
Predmet: »IZJAVA O INTERESU ZA BREZPLAČNO UPORABO NEPREMIČNINE NA ŠKOFIJAH«
Številka zadeve:  478-40/2021 (00932-13)
Oznaka: "NE ODPIRAJ – IZJAVA O INTERESU!"

Na zadnji strani kuverte: mora biti naveden naziv in naslov pošiljatelja.

Odpiranje ne bo javno.

Interesenti bodo o izidu odpiranja obveščeni najkasneje štirinajst (14) dni po izteku roka iz 6. točke te objave.

MNZJU bo upošteval le izjave o interesu, ki bodo izpolnjevale vse zahtevane pogoje. V nasprotnem primeru bo izjava o interesu izločena iz postopka.

8. Sklenitev pogodbe:
Pogodba o brezplačni uporabi bo sklenjena z izbranim interesenetom (v nadaljevanju: uporabnik).

Pogodba mora biti z uporabnikom sklenjena v roku 15 dni po opravljeni izbiri.

Pogodba o brezplačni uporabi se bo sklenila na način »videno-uporabljeno«, zato morebitne reklamacije po sklenitvi pogodbe ne bodo upoštevane. 
MNZJU si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek oddaje nepremičnine v brezplačno uporabo. 

9.  Dodatne informacije o predmetu uporabe:

Podrobnejše informacije v zvezi z nepremičnino in izvedbo postopka oddaje v brezplačno uporabo lahko dobite pri Nejcu Nadbathu, tel. št. 01 428 47 24, elektronski poštni naslov: nejc.nadbath@gov.si.



Maja Pogačar
generalna direktorica
Direktorata za stvarno premoženje

po pooblastilu št. 1004-113/2015/182
z dne 12. 6. 2026

